Ghid de utilizare Cyber-shot
Imprimare
Prima pagină > Înainte de utilizare > Utilizarea memoriei interne/cardului de memorie > Utilizarea cardului de memorie

## Utilizarea cardului de memorie

Cardul de memorie
„Memory Stick”

### Cardul de memorie

Tipurile de carduri de memorie care pot fi utilizate cu aparatul foto sunt „Memory Stick Micro” (M2), „Memory Stick Micro” (Mark2), card de memorie microSD şi card de memorie microSDHC.
În acest Ghid al utilizatorului, „Memory Stick Micro” (M2) şi „Memory Stick Micro” (Mark2) sunt denumite „Memory Stick Micro”, iar cardurile de memorie microSD şi microSDHC sunt denumite carduri de memorie microSD.

- S-a confirmat că un „Memory Stick Micro” cu o capacitate de până la 16 GB şi un card microSD cu o capacitate de până la 32 GB funcţionează corespunzător cu aparatul foto.

- Se recomandă să utilizaţi următoarele carduri de memorie atunci când înregistraţi filme:

- („Memory Stick Micro” (Mark2))

- Card de memorie microSD (Clasa 4 sau superior)

Observaţii

- Pentru o bună funcţionare a cardului de memorie, vă recomandăm să folosiţi acest aparat foto pentru a formata toate cardurile pe care le utilizaţi pentru prima dată cu aparatul. Reţineţi că procesul de formatare are drept rezultat ştergerea tuturor datelor existente pe cardul de memorie. Aceste date nu pot fi recuperate. Nu uitaţi să faceţi o copie de siguranţă a datelor importante pe un computer sau pe un alt dispozitiv de stocare.

- Dacă înregistraţi/ştergeţi imagini în mod repetat, datele de pe cardul de memorie se pot fragmenta. Este posibil ca filmele să nu poată fi salvate sau înregistrate. În astfel de situaţii, salvaţi imaginile pe un PC sau un alt dispozitiv de stocare, apoi utilizaţi funcţia [Format].

- Nu se garantează funcţionarea cu aparatul foto a unui card de memorie formatat cu ajutorul unui computer.

- Viteza de citire/inscripţionare a datelor diferă în funcţie de combinaţia dintre cardul de memorie şi echipamentul utilizat.

- Datele pot fi viciate în următoarele cazuri:

- Atunci când cardul de memorie este scos sau atunci când aparatul foto este închis în timpul unei operaţiuni de citire sau de inscripţionare

- Atunci când cardul de memorie este utilizat în locuri afectate de electricitatea statică sau de interferenţele electrice

- Vă recomandăm să creaţi o copie de siguranţă a datelor importante.

- Nu lipiţi etichete pe cardul de memorie sau pe adaptorul de carduri de memorie.

- Nu atingeţi contactele cardului de memorie cu mâna sau cu un obiect metalic.

- Nu loviţi, nu îndoiţi şi nu trântiţi cardul de memorie.

- Nu demontaţi şi nu modificaţi cardul de memorie.

- Nu expuneţi cardul de memorie la apă.

- Nu lăsaţi cardul de memorie la îndemâna copiilor mici. Aceştia îl pot înghiţi din greşeală.

- Introduceţi un card de memorie care se potriveşte cu dimensiunea fantei pentru cardurile de memorie. În caz contrar, vor apărea defecţiuni.

- Nu utilizaţi sau depozitaţi cardul de memorie în următoarele locuri:

- Locuri cu temperatură ridicată, cum ar fi interiorul fierbinte al unei maşini parcate în lumina directă a soarelui

- Locuri expuse la lumina directă a soarelui

- Locuri umede sau unde există substanţe corozive

### „Memory Stick”

Tipurile de „Memory Stick” care pot fi utilizate cu aparatul foto sunt enumerate în tabelul de mai jos. Cu toate acestea, funcţionarea corectă nu poate fi garantată pentru toate funcţiile „Memory Stick”.

Tipul de „Memory Stick” | Înregistrare/redare
Memory Stick Micro | *1
Memory Stick Micro (Mark2) | *1*2

*1 „Memory Stick Micro” este prevăzut cu funcţiile MagicGate. MagicGate este o tehnologie de protejare a dreptului de autor, care foloseşte tehnologie de codificare. Înregistrarea/redarea datelor, pentru care este nevoie de funcţiile MagicGate, nu pot fi executate cu aparatul foto.
*2 Filmele din [Vizualiz. AVCHD], [MP4 12M] şi filmele de dimensiunea [MP4 6M] nu pot fi înregistrate pe alt „Memory Stick” decât „Memory Stick Micro” (Mark2) sau în memoria internă.
Sus